
   REPUBLIKA HRVATSKA
[bookmark: _Hlk95292189]   BRODSKO-POSAVSKA ŽUPANIJA 
   UPRAVNI ODJEL ZA GRADITELJSTVO,  
   INFRASTRUKTURU I ZAŠTITU OKOLIŠA
   Odsjek za infrastrukturu, zaštitu okoliša i obnovu 
   Petra Krešimira IV. br. 1, 35 000 Slavonski Brod
   tel: 035/443-126
   e-mail: komgosp@bpz.hr
KLASA: UP/I 352-02/24-01/09
URBROJ: 2178-03-02/5-24-4
Slavonski Brod,  29. kolovoz 2024. godine

Brodsko-posavska županija, OIB 27400987949, Upravni odjel za graditeljstvo, infrastrukturu i zaštitu okoliša,  temeljem članka 30. stavak 4. i 6., vezano uz članak 29. stavak 2. Zakona o zaštiti prirode („Narodne novine“,  br. 80/13, 15/18, 14/19, 127/19 i 155/23),  povodom zahtjeva nositelja zahvata Obrta za poljoprivrednu djelatnost, vl. Anto Lalić, OIB  96184669275 , Ulica N. Zrinskog 42, 35250 Slavonski Kobaš, za provedbom  postupka Prethodne ocjene prihvatljivosti za ekološku mrežu  zahvata podizanja nasada lijeske,  nakon provedenog postupka, donosi

R   J   E   Š   E   NJ   E

1. Namjeravani  zahvat:  „Podizanje nasada lijeske, k.o. Slavonski Kobaš na području Općine Oriovac“,  Brodsko-posavska  županija, nositelj  zahvata: Obrt za poljoprivrednu djelatnost, vl. Anto Lalić, Ulica N. Zrinskog 42, 35250 Slavonski Kobaš,  prihvatljiv  je  za  ekološku  mrežu.
2. Ovo Rješenje izdaje se na rok od četiri godine.
3. Ovo Rješenje objavljuje  se  na  mrežnim  stranicama Brodsko-posavske županije.


O  b  r  a  z  l  o  ž  e  nj  e

Brodsko-posavska županija, Upravni odjel za graditeljstvo, infrastrukturu i zaštitu okoliša, je zaprimio dana 24. srpnja  2024. god., zahtjev  nositelja zahvata Obrta za poljoprivrednu djelatnost, vl. Anto Lalić, Ulica N. Zrinskog 42, iz Slavonskog Kobaš, za provedbom postupka Prethodne ocjene prihvatljivosti za ekološku mrežu za zahvat  podizanja nasada lijeske na kčbr. 1230/1, 1230/2, 1230/3, 1197, 1324, 1322, 1348, 2052, 2057/2, 2069, 1840, 1841 k.o. Slavonski Kobaš, na području Općine Oriovac. Zahtjev je u skladu s  odredbama članka 30. stavka 2. Zakona o zaštiti prirode,  te je uz zahtjev dostavljen tehnološki elaborat (koji je izradio ovlašteni agronom Matija Japundžić, u travnju 2024. god.). 

Upravni odjel  je  sukladno članku 30. stavak 3. Zakona o zaštiti prirode, dopisom (KLASA:UP/I 352-02/24-01/09, URBROJ:2178-03-02/5-24-2, od 25. srpnja 2024. god.), zatražio prethodno mišljenje Ministarstva zaštite okoliša i zelene tranzicije, Zavoda za zaštitu okoliša i prirode. Ministarstvo, Zavod za zaštitu okoliša i prirode je dostavio  traženo mišljenje (KLASA: 352-03/24-02/882, URBROJ: 517-12-2-3-2-24-2, od 29. srpnja  2024. god.), o utjecaju  planiranog predmetnog zahvata na ciljeve očuvanja i cjelovitost područja ekološke mreže.
 
U provedbi postupka, ovaj Upravni odjel je razmotrio predmetni zahtjev, priloženu dokumentaciju, podatke o ekološkoj mreži  (područja ekološke mreže, ciljne vrste i stanišne tipove) i zaprimljeno mišljenje Zavoda za zaštitu okoliša i prirode, te je utvrdio sljedeće.

Namjeravanim zahvatom  je planirano podizanje nasada lijeske na kčbr. 1230/1, 1230/2, 1230/3, 1197, 1324, 1322, 1348, 2052, 2057/2, 2069, 1840 i 1841 u k.o. Slavonski Kobaš. Navedene površine su poljoprivredne površine koje se obrađuju i upisane su u ARKOD sustav. Ukupna površina na kojoj je planirana sadnja nasada lijeske je 9,6071 ha. Sadnja je planirana u drugoj polovici 2024. godine. 

Investitor je napravio detaljan plan sadnje i pripreme tla.  Prije sadnje lijeske će se obaviti priprema terena koja će obuhvatiti podrivanje, meliorativnu gnojidbu, oranje i ravnanje terena (tanjuranje ili frezanje). Predložena je sadnja dvije sorte: Rimski i Istarski duguljasti. Gustoća sklopa je 500 kom/ha. Nije planirano postavljanje armature, kao niti sustavi navodnjavanja i zaštitu od mraza i tuče, niti ograda. Do sada se na zemljištu provodila sjetva ratarskih kultura.  

Planirani zahvat nalazi se unutar područja ekološke mreže (Uredba o ekološkoj mreži i nadležnostima javnih ustanova za upravljanje područjima ekološke mreže, „Narodne novine“, br. 80/19 i 119/23): Područja očuvanja značajnog za ptice (POP) HR1000005 Jelas polje.

Uvidom  u grafičke prikaze iz dostavljene dokumentacije, kao i dostupne podloge (službena digitalna ortofoto karta Republike Hrvatske, povijesni prikaz satelitskih snimaka Googl Erth Pro), utvrđeno je da se na lokaciji planiranog zahvata već nalazi poljoprivredno zemljište. Također je utvrđeno da je poljoprivredna površina prisutna u prostoru najmanje od 2011. godine, odnosno prije 2013. godine, tj. prije proglašenja ekološke mreže Natura 2000 u Republici Hrvatskoj te da njena prenamjena neće imati utjecaj na ciljeve očuvanja i cjelovitost područja ekološke mreže. 

Slijedom iznesenog  u provedenom postupku, analizom mogućih značajnih negativnih utjecaja predmetnog zahvata na ciljeve očuvanja i cjelovitost područja ekološke mreže, uvažavajući gore navedeno mišljenje Zavoda za zaštitu okoliša i prirode,  Prethodnom ocjenom prihvatljivosti za ekološku mrežu za namjeravani zahvat podizanja nasada lijeske, uz pridržavanje važećih propisa iz područja zaštite okoliša, voda i održivog gospodarenja otpadom, te dobre poljoprivredne prakse, može se isključiti mogućnost značajnih negativnih utjecaja  na ciljeve očuvanja i cjelovitost područja ekološke mreže, te se smatra  da je zahvat prihvatljiv, pa je stoga riješeno kao u izreci. 
U skladu s navedenim,  za planirani predmetni zahvat nije potrebno provesti postupak Glavne ocjene za ekološku mrežu.

Točka 1. ovog Rješenja u skladu je s odredbom članka 30. stavak 4. Zakona o zaštiti prirode, kojom je propisano da, ako nadležno tijelo isključi mogućnost značajnih negativnih utjecaja na ciljeve očuvanja i cjelovitost područja ekološke mreže, donosi rješenje da je zahvat prihvatljiv za ekološku mrežu.  

Točka 2. ovog Rješenja u skladu je s odredbom članka 43. stavak 1. Zakona o zaštiti prirode, kojom je propisano da se rješenje iz članka 30. stavak 4. istog Zakona,  izdaje na rok od četiri  godine.

Točka 3. ovog Rješenja u skladu je s odredbom članka 44. stavak 3. Zakona o zaštiti prirode, kojom je propisano da nadležno tijelo objavljuje rješenje iz članka 30. stavak 4. istog Zakona,  na mrežnim stranicama, odnosno na mrežnim stranicama Brodsko-posavske županije (www.bpz.hr).

Člankom 27.  stavak 2. Zakona o zaštiti prirode, propisano je da se ocjena prihvatljivosti  zahvata, provodi u okviru pripreme namjeravanog zahvata, prije izdavanja lokacijske dozvole ili izdavanja drugog potrebnog odobrenja za provedbu zahvata.

Člankom 29.  stavak 2. Zakona o zaštiti prirode, propisano je da upravno tijelo provodi prethodnu ocjenu za zahvate za koje tijelo područne (regionalne) samouprave nadležno za poslove zaštite okoliša,  provodi postupak procjene utjecaja na okoliš ili postupak ocjene o potrebi  procjene utjecaja  na  okoliš  prema  posebnom propisu iz područja zaštite okoliša, zatim za zahvate koji mogu imati značajan negativan utjecaj na ciljeve očuvanja i cjelovitost područja ekološke mreže, osim za zahvate iz stavka 1. istog članka.

Člankom 30. stavak 6. Zakona o zaštiti prirode, propisano je da rješenje iz stavaka 4. i 5. ovog članka sadrži podatke o zahvatu, podatke o ekološkoj mreži i obrazloženje razloga na temelju kojih je isključena mogućnost značajnih negativnih utjecaja zahvata na ciljeve očuvanja i cjelovitost područja ekološke mreže ili obrazloženje razloga  na temelju kojih je utvrđena obveza provedbe Glavne ocjene.

U skladu sa odredbama stavaka 1. i 2. članka 44.  Zakona o zaštiti prirode, ovo Rješenje se dostavlja Ministarstvu zaštite okoliša i zelene tranzicije, te Inspekciji zaštite prirode. 

Uputa o pravnom lijeku
Protiv ovog Rješenja može  se  izjaviti  žalba  Ministarstvu  zaštite  okoliša  i  zelene  tranzicije, Zagreb, 

Radnička cesta 80, u roku od 15 dana od dana primitka Rješenja.
Žalba se predaje Upravnom odjelu za graditeljstvo, infrastrukturu i zaštitu okoliša Brodsko-posavske županije, neposredno u pisanom obliku, usmeno u zapisnik, ili se šalje poštom, odnosno dostavlja elektronički. 



                                                                             Viša savjetnica za zaštitu prirode i okoliša  
                                                                                         Ljiljana Curić, dipl.ing.







Dostaviti:
1. Obrt za poljoprivrednu djelatnost, vl. Anto Lalić, N. Zrinskog 42, 35250 Slavonski Kobaš
2. AgroConsulting, Obrt za poslovno savjetovanje, Matije Gupca 32, 35252 Sibinj
3. Ministarstvo zaštite okoliša i zelene tranzicije: pisarnica@mingor.hr; marija.petras@mingor.hr 
4. Državni inspektorat, Sektor zaštite prirode, Šubićeva 29,  10000 Zagreb
- u spis predmeta

